
Contract de prestări servicii nr. ………/……….
Preambul

În temeiul Legii 98/19.05.2016 privind  achiziţiile publice s-a încheiat prezentul contract de achizitie publica de servicii, între:

1. Părţile contractante

UNIVERSITATEA „ALEXANDRU IOAN CUZA” din Iasi cu sediul în Iaşi, B-dul Carol I nr. 11, tel. 0232/201047, Fax 0232/201117, cod fiscal 4701126 si RO14104370, conturi nr. RO33TREZ23F651104200109X și RO78TREZ23F651104200130X, deschise la Trezoreria Municipiului Iaşi, reprezentată prin RECTOR - Prof. Univ. Dr. Liviu-George MAHA  şi Director Economic si Resurse Umane – Ec. Liliana IFTIMIA, în calitate de autoritate contractantă, pe de o parte, 
şi
S.C. ….. S.R.L. cu sediul central  în ………., tel./fax ……., înregistrată la Registrul Comerţului cu nr: …….., CUI ….., cont ………., deschis la Trezoreria ………., reprezentată legal prin …………., in calitate de contractant, pe de alta parte.

2. Definiţii

2.1 În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, utilajele, piese de schimb,orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;

f. subcontractant-  orice operator economic care nu este parte a acestui Contract care execută și/sau furnizează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului pentru organizarea și derularea tuturor etapelor necesare în acest scop;

g. tarif de constatare - reprezintă costurile pe care le poate avea contractantul în vederea diagnosticării echipamentului (deplasare+constatare );
tarif orar pentru manopera - reprezinta costul pentru o oră de munca manuală necesară efectuării intervenției pentru repunerea în stare de funcționare a echipamentului ; 
h. rezerva de implementare – reprezintă valoarea maxima a reparatiilor care se pot realiza in baza acestui contract, și este compusă din : costurile de constatare, costurile de interventie si costurile pentru piese de schimb; 
i. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

j. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

i. standarde - standardele, reglementarile tehnice sau altele asemenea prevazute in Caietul de sarcini si in propunerea tehnica;

3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.
4. Obiectul principal al contractului

4.1 Obiectul prezentului contract îl constituie prestarea serviciilor de reparare și de întreținere a echipamentului hotelier și pentru restaurant (HoReCa), inclusiv automate de cafea, din dotarea Universității Alexandru Ioan Cuza din Iași conform anexei Lista utilajelor și locațiilor acestora pentru o perioadă de 9 luni ( 01.04.2025 – 31.12.2025) aflate în dotarea Universităţii „Alexandru Ioan Cuza” din Iaşi, în conformitate cu solicitarea de ofertă, oferta contractantului.(serviciile de reparare și de întreținere a echipamentelor HoReCa este valabil pentru toate mărcile și modelele echipamentelor aflate în dotarea Universității Alexandru Ioan Cuza din Iași. 
4.2.(1) – Serviciile de reparaţii constau în:

1. verificarea echipamentului de către specialiştii contractantului;

2. constatarea defecţiunilor;

3. remedierea defecţiunilor;

4. în cazul în care defecţiunile constatate nu se pot remedia la locaţia unde este instalat echipamentul, contractantul se obligă să asigure transportul acestuia de la locaţia unde este instalat până la sediul său şi după efectuarea reparaţiei să-l returneze;

5. se va asigura asistenţă tehnică, în cazul în care este necesar transportul echipamentului, în ceea ce priveşte deconectarea respectiv repunerea în funcţiune a acestuia;
6. se va asigura instruirea persoanei desemnate de autoritatea contractantă în funcţie de modelul de aparat cu care acesta va lucra în scopul evitării greşelilor de operare sau defectarea cauzată prin neefectuarea operaţiilor de întreţinere zilnică, care trebuiesc executate de către aceasta.
(2) – Serviciile de revizie constau în ansamblul operaţiilor executate asupra unui echipament care constau în verificarea, reglarea, aducerea echipamentului în parametri normali de funcţionare. Serviciile se vor efectua la solicitarea autoritatii contractante.
4.3 Autoritatea contractantă se obligă să achiziţioneze serviciile prevazute la art. 4.2. si să plătească pentru acestea preţul convenit în prezentul contract.
5. Preţul contractului.

5.1 Preţurile unitare pentru prestarea serviciilor ce fac obiectul prezentului contract sunt prevăzute în Anexa 1 şi sunt conforme cu oferta financiară transmisă de contractant. 

5.2 Prețurile unitare pentru serviciile prestate rămân ferme pe toată durata contractului. Preţul include toate cheltuielile ocazionate de prestarea serviciilor. Valoarea transportului echipamentelor, atunci când este cazul, este inclusă  în valoarea tarifului/intervenţie. 

5.3 Valoarea componentelor/pieselor/subansamblelor schimbate se va deconta separat faţă de valoarea tarifului/intervenţie. 
6. Durata contractului
6.1 Durata contractului este până la data îndeplinirii de către ambele părţi a obligaţiilor contractuale.

6.2 Servicile ce fac obiectul prezentului contract vor fi prestate după semnarea contractului de ambele părți, pentru o perioada de 9 luni (01.04.2025 - 31.12.2025). Perioada de prestare a acestor servicii va putea fi prelungită, prin încheierea între părţi a unui act adiţional pentru 3 luni (01.01.2026-31.03.2026) + 1 lună pentru plată.

Suplimentarea valorică a serviciilor ce fac obiectul prezentului contract este condiționată de existența resurselor fianaciare alocate cu aceasta destinație.

6.3 Prezentul contract încetează să producă efectele după împlinirea perioadei de garanţie a serviciilor prestate şi a pieselor utilizate, prevăzută la cap. 12.

7. Executarea contractului si modul de derulare

7.1 Executarea contractului începe după semnarea acestuia de cãtre ambele părţi, conform art. 6.2.

7.2 Etapele derulării contractului sunt următoarele:
· La observarea unui defect asupra unui echipament, beneficiarul intern va lua legătura cu contractantul prin modalitatea stabilită de comun acord, urmând ca reprezentatul contractantului să realizeze constatarea defectului;
· În cazul în care defecţiunile constatate nu se pot remedia la locaţia unde este instalat echipamentul, contractantul se obligă să asigure transportul acestuia de la locaţia unde este instalat până la sediul contractantului şi după efectuarea reparaţiei să-l returneze, în mod gratuit. Preluarea echipamentului pentru constatare la sediul contractantului se va face în baza un proces verbal de custodie încheiat între reprezentantul contractantului şi gestionarul echipamentului.
· După constatarea defectului, contractantul va informa autoritatea contractantă asupra constatării și va prezenta devizul antecalcul (în care va menţiona componentele/piesele/subansamblele ce trebuie înlocuite – dacă e cazul – şi tariful/intervenție) și termenul în care se va realiza reparația;
· Dacă după constatarea defectului, autoritatea contractantă consideră că reparaţia nu se justifică din punct de vedere economic, se va achita doar tariful/intervenţie, returnarea echipamentului fiind asigurată gratuit de către contractant (dacă este cazul);
· Autoritatea contractantă, după realizarea formalităţilor interne, va comunica în scris acceptul (comanda de reparaţie) sau refuzul acesteia;
· Dupa comunicarea în scris privind acceptul reparaţiei, contractantul va realiza reparația în termenul convenit urmând ca la finalizarea reparației să returneze echipamentul și să predea piesa defectă;
· Se vor respecta în timpul prestarii serviciilor, normele de protecţie a muncii şi cele de prevenire şi stingerea incendiilor;
8. Documentele contractului

8.1 Documentele contractului sunt:
a) solicitarea de ofertă nr…………… ;
b) oferta contractantului inregistrata la Registratura Universitatii “Alexandru Ioan Cuza” cu nr. …….;
c) Convenţie în domeniul securităţii şi sănătăţii în muncă si Convenție privind situațiile de urgență;
d) acte adiţionale, pe măsura producerii lor.
e) anexa   - Lista utilajelor și locațiile acestora.

9. Obligaţiile principale ale contractantului
9.1 (1) Contractantul se obligă să presteze serviciile ce fac obiectul prezentului contract cu profesionalismul şi promptitudinea cuvenite angajamentului asumat şi în conformitate cu solicitarea de oferta si cu oferta contractantului.

(2) Contractantul se obligă să execute serviciile, să asigure resursele umane, materialele, echipamentele şi orice alte asemenea, fie de natură provizorie, fie definitivă, în vederea îndeplinirii obligaţiilor contractuale. 
Toate componentele/piesele/subansamblele care se vor înlocui pe parcursul derulării contractului trebuie să fie noi, nefolosite, să nu fie de tip refurbished integral sau componente ale lor (eventualele excepții vor fi acceptate doar cu acordul scris al autorității contractante). Piesele de schimb trebuie sa fie noi, originale sau compatibile cu cele schimbate.
9.2. Contractantul va trece la efectuarea reparaţiilor prin înlocuire de componente/subansambluri numai după comunicarea aprobării privind reparaţia, respectiv după primirea unei comenzi ferme din partea Autorității Contractante. 

Termenele de reparare vor putea fi depășite doar cu acordul scris al autorităţii contractante, caz în care părțile vor conveni, de comun acord termenul de remediere;

Contractantul va asigura deplasarea personalului de specialitate sau materialelor la sediul autorității contractante, pe cheltuiala sa, pentru intervenţii şi constatarea defecţiunilor;

Contractantul va asigura un dispecerat la sediul său, accesibil pentru autoritatea contractantă la telefonul mobil
 9.3 – Contractantul se obligă să asigure:

- prestarea serviciilor la standardele şi/sau performanţele prezentate în oferta sa, anexă la prezentul contract; 

- personal tehnic specializat pentru repunerea în stare de funcționare a utilajelor  și echipamentelor  prevăzute în Anexa 1;
- supravegherea prestării serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă  în vederea îndeplinirii contractului;

-un stoc de piese alcătuit din cele mai uzuale repere sau subansamble pentru a remedia în cel mai scurt timp posilbil eventualele defecţiuni apărute; 

- transportul echipamentelor de la locaţia unde sunt instalate până la sediul contractantului şi retur, în mod gratuit, în cazul în care sunt necesare intervenţii a căror complexitate face imposibilă realizarea acestora la sediul autorității contractante. În cazul avarierii echipamentelor din culpa sa, contractantul va aduce echipamentul în starea în care a fost preluat, cheltuielile pentru această operaţie fiind suportate de contractant. Contractantul are obligaţia de a înlocui echipamentele avariate, distruse din culpa sa şi care nu mai pot fi aduse în stare de funcţionare normală. În cazul unor defecte care nu pot fi rezolvate din punct de vedere tehnic la faţa locului, decizia pentru trimiterea echipamentului la sediul contractantului aparţine specialistului autorității contractante. 

-instruirea personalului, indicat de fiecare responsabil de obiectiv, cu privire la modul de utilizare, operare și manipulare a utilajelor și echipamentelor concomitent cu efectuarea testelor specific privind funcţionalitatea acestora, în cazul în care se constată că s-a produs defectarea utilajului din eroare de utilizare.

Contractantul se obligă  să nu stânjenească inutil sau în mod abuziv, pe parcursul execuţiei serviciilor şi al remedierii viciilor ascunse căile de acces, prin folosirea şi ocuparea drumurilor şi a căilor publice sau private care deservesc proprietăţile aflate în posesia autorității contractante;

-  Contractantul răspunde pentru calitatea operaţiilor efectuate, în special cele ce privesc înlocuirea unor piese şi a reparaţiilor.

- Contractantul trebuie să refacă orice lucrare sau parte din lucrare necorespunzătoare şi cu deficienţe din punct de vedere calitativ, pe cheltuiala sa. În situaţia în care lucrările efectuate cu deficienţe de calitate au produs alte avarii ale achipamentelor decât cele iniţiale pentru care a fost solicitat, Contractantul are obligaţia să aducă echipamentele în starea normală de funcţionare prin remedierea şi inclusiv înlocuirea pieselor care datorită avariilor nu mai pot fi utilizate pe cheltuiala sa. Contractantul are obligaţia de a înlocui echipamentele avariate, distruse din culpa sa şi care nu mai pot fi aduse în strare de funcţionare normală.

- Contractantul nu va răspunde pentru defectele datorate unei exploatări necorespunzătoare a echipamentelor, ce încalcă instrucţiunile de operare şi exploatare.

- Contractantul trebuie sa asigure asistenţa tehnică, în cazul în care este necesară deplasarea echipamentelor, în ceea ce priveşte deconectarea respectiv repunerea în funcţiune a acestora.

- După constatarea defectului, contractantul va transmite informații autorității contractante asupra constatării defecțiunii și va prezenta devizul antecalcul pentru componentele care sunt defecte și trebuiesc înlocuite și a manoperei aferente.

- Dacă după constatarea defectului, autoritatea contractantă consideră că reparaţia nu se justifică economic, se va renunţa la reparaţie, caz în care returnarea echipamentului va fi asigurată de către contractant (dacă este cazul).
- Autoritatea contractantă, după realizarea formalităților interne, va comunica în scris acceptul (comanda de reparație) sau refuzul acesteia, contractantul avand obligația de a realiza reparația în termenul convenit, urmând ca la finalizarea reparației să predea piesa defectă.

-Contractantul va consemna în jurnalul echipamentului data fiecărei intervenţii, componentele care au fost remediate sau înlocuite precum şi cauzele care au condus la nefuncţionarea în parametri optimi sau defectarea echipamentului.

9.4 Contractantul se obligă să despăgubească autoritatea contractanta împotriva oricăror:

a. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de produsele, materialele, instalaţiile sau utilajele folosite pentru sau în legătură cu produsele achiziţionate, şi

b. daune-interese, costuri, taxe şi cheltuieli de orice natură, aferente, determinate de culpa exclusiva a contractantului, cu excepţia situaţiei în care o astfel de încălcare rezultă din respectarea solicitarii de oferta întocmita de către autoritatea contractantă.

9.5 Contractantul va asigura: 
· deplasarea persoanei delegate de contractant și constatarea defecțiunilor la sediul autorității contractante în maxim 1 zi lucrătoare de la sesizarea contractantului de către autoritatea contractantă în timpul programului de lucru ( zile lucrătoare orele 08 :00-16 :00);
· durata pentru remedierea defecțiunilor va fi de maxim 1 zi lucrătoare ( 24 ore) de la contatatare, în cazul în care în cadrul reparației nu este necesară înlocuirea unor componente/piese/subansamble defecte. Durata pentru efectuarea reviziilor va fi de maxim o zi lucrătoare de la solicitare, în cazul în care în cadrul reviziei nu este necesară înlocuirea unor componente/piese/subansamble defecte.
· Durata pentru remediere va fi de maxim 2 zile lucrătoare de la comunicarea acceptării devizului antecalcul de către persoana desemnată de autoritatea contractantă, în cazul în care în cadrul reparației/ reviziei este necesară înlocuirea unor componente/piese/subansamble defecte. 

· Pentru componentele/piesele/subansamble care se furnizează pe bază de comandă se poate accepta un termen pentru remediere mai mare de 2 zile lucrătoare dar numaiu cu acordul scris. Orice depășire a termenelor acceptate de comun acord, dă dreptul autorității contractante de a rezilia contractul. 

Piesele de schimb trebuie să fie noi, originale sau compatibile cu cele schimbate.

9.6 Procentul adaosului comercial aplicat asupra valorii de achiziție a componentelor/pieselor/ subansamblelor nu va depăși 20% din valoarea de achiziție a componentelor/ pieselor/subansamblelor. Pe durata contractului, la solicitarea autorității contractante, dovada aplicarii corecte a acestui adaos se va face pe baza copiei facturii prin care s-au achiziţionat aceste componente/piese/subansamble.
9.7 Contractantul se obligă să respecte pe toată perioada de prestare a servicii, normele privind securitatea şi sănătatea în muncă şi de prevenire si stingere a incendiilor.

9.8 În conformitate cu prevederile Legii 139/2022, contractantul are obligația de a emite facturi electronice și de a le transmite autorității contractante prin sistemul național privind factura electronica RO e-factura.

10.  Obligaţiile autoritatii contractante

10.1 Autoritatea contractantă are obligaţia de a efectua plata în baza facturii emise de Contractant, a procesului verbal de constatare și, după caz, a procesului verbal de recepție a serviciilor prestate, întocmit în urma efectuării recepției tehnico – funcționale a echipamentului remediat, semnat de comisia de receptie și contrasemnat de responsabilul de contract din partea Autorității Contractante  și de reprezentantul Contractantului. În  situațiile,  în care pentru repunerea în stare de funcționare a echipamentelor nu sunt necesar a fi efectuate reparații prin înlocuire de componente, Contractantul va factura numai tariful de constatare.

Termenul de plată este:
a) 30 de zile calendaristice de la data la care factura electronică este disponibilă spre descărcare de către Autoritatea Contractanta, din sistemul RO e-factura, dacă recepția serviciilor este anterioară acestei date, cod CPV 50880000-7;

b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractantă din sistemul RO e-factura, la data recepției ori anterior acestei date, cod CPV 50880000-7.

În cazul în care factura are elemente greşite şi/sau greşeli de calcul identificate de Autoritatea Contractantă, şi sunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate. În cazul în care sunt necesare clarificări suplimentare sau alte documente suport din partea Contractantului termenul de 30 de zile pentru plată se suspendă. Repunerea în termenul de plată se face după primirea de către Autoritatea Contractantă a clarificărilor, documentelor suport de la Contractant.

10.2 Plata se face în lei în contul de trezorerie al contractantului. 
10.3 Autoritatea contractanta va sesiza contractantul în legătură cu orice defecţiune sau funcţionare defectuoasă a echipamentelor sale şi va asigure accesul specialistilor contractantului la locatia acestuia.

10.4 Autoritatea contractanta va pune la dispoziţia contractantului orice facilităţi şi/sau informaţii pe care acesta le-a cerut în oferta tehnică şi pe care le consideră necesare îndeplinirii contractului.

10.5 Autoritatea comtractantă nu este obligată să achizitioneze serviciile ce fac obiectul contractului în cuantumul estimat în solicitarea de ofertă, având în vedere faptul că acesta este un contract de servicii de revizie/reparație la solicitare.

11.  Sancţiuni pentru neîndeplinirea culpabilă a obligaţiilor

11.1. Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de  5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate fără intervenţia instanţei de judecată, partea lezată având dreptul de a pretinde plata de daune-interese.

11.2 i) În cazul în care, din vina sa exclusiva, contractantul nu reușește să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,15% din valoarea în LEI a serviciilor neprestate la termen, calculate pro-rata temporis pentru fiecare zi de întârziere pânã la îndeplinirea tuturor obligaţiilor contractuale, fără ca valoarea totală a penalităților fără să poată depăși suma asupra căreia au fost calculate.


În situația depășirii cu mai mult de 30 de zile a termenului de prestare, cuantumul penalităților va crește la 0.30% /zi întârziere, din valoarea în lei a serviciilor neprestate la termen,  calculată pro-rata temporis pentru fiecare zi de întârziere până la îndeplinirea tuturor obligațiilor contractuale, fără ca valoarea totală a penalităților să depășească suma asupra căreia au fost calculate.

ii) În cazul în care autoritatea contractanta, din culpa sa, nu onorează facturile în termenul stabilit prin clauza 10.1, contractantul are dreptul de a percepe, ca penalităţi, o sumă echivalentă cu o cotă procentuală din plata neefectuată de 0,15% pentru fiecare zi de întârziere, până la indeplinirea efectivă a obligaţiilor, fără ca valoarea totala a penalitatilor să depăşească suma asupra careia au fost calculate.

11.3 Autoritatea contractantă îşi rezervă dreptul de a denunţa unilateral contractul de prestări servicii, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

11.4 În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data rezilierii contractului.

11.5 Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţează sau sunt iniţiate procedurii de reorganizare judiciară şi de faliment a contractantului, cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului. 
12.  Garanţia serviciilor şi produselor

12.1 Garanţia pentru serviciile prestate ce fac obiectul prezentului contract este de minim 3 luni pentru defectul reclamat si remediat, de la data semnării procesului verbal de recepţie, a punerii în funcțiune a echipamentului, după reparație.
12.2 Garanţia pentru componentele/piesele/subansamblele înlocuite va fi minim cea oferită oficial de producator. Termenele de garantie vor fi trecute defalcate pe procesul verbal de recepție pentru manopera și piese.
12.3 Contractantul are obligaţia ca în perioada de garanţie să înlăture, pe cheltuiala sa, toate defectele de calitate apărute din vina sa atât în perioada de execuţie cât şi în perioada de garanţie stabilită potrivit legii.

12.4 Calitatea lucrărilor de service va fi confirmată printr-un certificat de calitate şi garanţie, eliberat de contractant. 

13.  Recepție, inspecții și teste
13.1 Recepţia serviciilor se va face de către o comisie constituită din specialişti ai autorității contractante şi delegatul contractantului şi presupune obligatoriu punerea echipamentului în funcţiune. Se va întocmi procesul verbal de recepţie a serviciilor conform modelului convenit de comun acord. 

Recepția calitativă, tehnico-funcțională, este efectuată de către o comisie constituită din specialiști ai autorității contractante și delegatul contractantului și presupune obligatoriu punerea echipamentului în funcțiune. Se va întocmi procesul verbal recepție a serviciilor/ de înlocuire piese de schimb și punere în stare de funcționare a echipamentului, semnat de comisia de recepție și contrasemnat de responsabilul de contract din partea autorității contractante și de rereprezentantul contractantului. Piesele defecte vor fi predate reprezentantului desemnat al autorității contractante și vor fi consemnate cantitativ în procesul verbal de recepție

Persoana desemnată, din cadrul Universității Alexandru Ioan Cuza din Iași care să asigure legătura cu Contractantul şi să confirme prestarea serviciilor este adm. fin.. ……., telefon: …….. care va asigura rezolvarea operativă a tuturor problemelor legate de derularea prezentului contract;

13.2 Serviciile prestate de contractant vor fi receptionate de autoritatea contractantă doar în cazul în care acestea corespund cerințelor/ specificaţiilor din solicitarea de ofertă.

Dacă serviciile prestate de contractant nu corespund cerințelor / specificaţiilor din prezentul contract, autoritatea contractantă nu va receptiona serviciile întocmind în acest sens un Proces verbal de refuz în care va expune motivele ce au condus la refuz.

În cazul în care serviciile, sunt necesare în continuare autorității contractante, contractantul are obligația, ca  pe cheltuiala sa:
a) să presteze din nou serviciiile respinse; sau

b) să facă toate modificările necesare pentru ca serviciile să corespundă cu specificațiile din contract, în maxim 2 zile lucrătoare de la data solicitării în scris, în caz contrar, urmând a fi aplicate prevederile art.11.1 din prezentul contract. 

13.3 Prevederile clauzelor 13.1.-13.3. nu îl vor absolvi pe contractant de obligaţia asumării garanţiilor sau de alte obligaţii prevăzute în contract. 

14.  Caracterul confidential al contractului si Confidențialitatea informațiilor și protecția datelor cu caracter personal

14.1 O parte contractantă nu are dreptul, fără acordul scris al celeilalte părți de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale.

14.2 Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

14.3  Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

14.4 Colectarea,  prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

14.5 Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.
14.6 Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.
14.7 Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

15.  Începerea, execuţia, finalizarea sau întârzierea prestării serviciilor
15.1 Contractantul are obligația de a începe prestarea serviciilor după semnarea contractului de catre ambele părti, respectând termenele de prestare prevazute in prezentul contract.

15.2 Dacă pe parcursul îndeplinirii contractului, contractantul constată că nu poate respecta termenul de prestare, acesta are obligația de a notifica Autorității contractante acest lucru, în timp util, înainte de/ în perioada stabilită pentru  prestarea serviciilor. Modificarea datei/perioadelor de prestare asumate, se face cu acordul părților, prin act adițional, în condiţiile art. 221 din legea 98/2016.
15.3 În afara cazului în care autoritatea contractanta este de acord cu o prelungire a termenului de prestare, orice întârziere în îndeplinirea contractului dă dreptul acesteia de a solicita penalităţi contractantului. 

15.4 În cazul în care: 

- orice motive de întârziere, ce nu se datorează contractantului, sau

- alte circumstanţe neobişnuite susceptibile de a surveni, altfel decât prin încălcarea contractului de către contractant, îl îndreptăţesc pe acesta de a solicita prelungirea perioadei de prestare a serviciilor, atunci părţile vor revizui, de comun acord, perioada de prestare şi vor semna un act adiţional. 
16.  Amendamente

16.1 Părţile contractante au dreptul, pe durata îndeplinirii contractului, de a conveni modificarea clauzelor contractului.
16.2 Orice modificare a clauzelor contractuale nu poate avea loc decât în cursul perioadei de valabilitate a contractului.

17.  Subcontractanţi

17.1 Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

17.2 Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

17.3 (1) Contractantul este pe deplin răspunzător faţă de autoritatea contractantă de modul în care îndeplineşte contractul.

(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4 Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.

18.  Forţa majoră.

18.1 Forţa majoră este constatată de o autoritate competentă. 

18.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 Dacă forţa majoră acţionează sau se estimează că va acţiona o perioadă mai mare o lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.


19.  Încetarea contractului

19.1 Prezentul contract încetează în următoarele cazuri:

a) părţile convin de comun acord încetarea contractului;

b) expirarea duratei contractului;

c) prin reziliere, în condiţiile clauzelor din prezentul contract;

d) în cazul procedurilor de  faliment, a retragerii autorizaţiei de funcţionare a unuia din contractanţi;

e) prin denunţare unilaterală în condiţiile prevăzute la art. 223(1) din Legea 98/2016 și a clauzelor din prezentul contract;

f) prin imposibilitate de executare, în condiţiile art. 18.
19.2 Autoritatea contractantă îşi rezervă dreptul de a rezoluţiona/rezilia Contractul, fără însă a fi afectat dreptul Părţilor de a pretinde plata unor daune sau alte prejudicii, dacă:

(i) Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformităţii sau executarea obligaţiilor care decurg din prezentul Contract;

(ii) Contractantul subcontractează părţi din Contract fără a avea acordul scris al Autorităţii contractante;

(iii) Contractantul cesionează drepturile şi obligaţiile sale fără acordul scris al Autorităţii contractante;

(iv) Are loc orice modificare organizaţională care implică o schimbare cu privire la personalitatea juridică, natura sau controlul Contractantului, cu excepţia situaţiei în care asemenea modificări sunt realizate prin Act Adiţional la prezentul Contract, cu respectarea dispoziţiilor legale;

(v) Devin incidente oricare alte incapacităţi legale care să împiedice executarea Contractului;

(vi) Contractantul eşuează în a furniza/menţine/prelungi/reîntregi/completa garanţiile ori asigurările solicitate prin Contract;

(vii)  în cazul în care, printr-un act normativ, se modifică interesul public al Autorităţii contractante în legătură cu care se furnizează Produselor care fac obiectul Contractului;

(viii) la momentul atribuirii Contractului, Contractantul se afla în una dintre situaţiile care ar fi determinat excluderea sa din procedura de atribuire;

(ix)  în situaţia în care Contractul nu ar fi trebuit să fie atribuit Contractantului deoarece au fost încălcate grav obligaţiile care rezultă din legislaţia europeană relevantă iar această împrejurarea fost constatată printr-o decizie a Curţii de Justiţie a Uniunii Europene;

(x) În cazul în care împotriva Contractantului se deschide procedura falimentului;

(xi) Contractantul a săvârşit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorităţii contractante;

(xii) Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestaţiilor din vina Contractantului.

19.3 Contractantul poate rezoluţiona/rezilia Contractul fără însă a fi afectat dreptul Părţilor de a pretinde plata unor daune sau alte prejudicii, în cazul în care:

(i) Autoritatea contractantă a comis erori esenţiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea contractantă nu îşi îndeplineşte obligaţiile de plată a produselor prestate de Contractant, în condiţiile stabilite prin prezentul Contract.

19.4 Rezoluţiunea/Rezilierea Contractului în condiţiile pct. 18.2 şi pct. 18.3 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

19.5 Prevederile prezentului Contract în materia rezoluţiunii/rezilierii Contractului se completează cu prevederile în materie ale Codului Civil în vigoare.

19.6 În situaţia rezoluţiunii/rezilierii totale/parţiale din cauza neexecutării/executării parţiale de către Contractant a obligaţiilor contractuale, acesta va datora Autorităţii contractante daune-interese cu titlu de clauză penală în cuantum egal cu valoarea obligaţiilor contractuale neexecutate.
 
20. Soluţionarea litigiilor

20.1 Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de către instanta competenta, conform prevederilor legale.  

21.  Rezilierea contractului 
21.1 Nerespectarea obligaţiilor asumate prin prezentul contract de către una din părţi, în mod culpabil, dă dreptul părţii lezate de a considera contractul de drept reziliat, rezilierea operând în termen de 5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate fără nici o altă formalitate, fără nici o altă procedură judiciară sau extrajudiciară şi de a pretinde plata de daune-interese. 
22.  Cesiunea de creanță

22.1 Contractantul are obligatia de a nu transfera total sau partial obligatiile sale asumate prin contract, fară să obțină în prealabil acordul scris al autorității contractante. 

22.2 Cesiunea de creanță nu va exonera contractantul de nici o responsabilitate privind obligatiile asumate prin contract.

23.  Limba care guvernează contractul
23.1 Limba care guvernează contractul este limba română.


24. Comunicări

24.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.

(2) Orice document scris trebuie înregistrat atât în momentul transmiterii cât şi în momentul primirii.

24.2 Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

25.  Nulităţi
25.1 Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.

26. Legea aplicabilă contractului.

26.1 Contractul va fi interpretat conform legilor din România.

Părţile au înţeles să încheie astăzi, ______________________, prezentul contract în două exemplare, câte unul pentru fiecare parte contractantă.

Anexa la:

Contractul de prestari servicii nr. …………..
CONVENŢIE

PRIVIND  SECURITATEA  ŞI  SĂNĂTATATEA ÎN  MUNCĂ

Prezenta  Convenţie se încheie în conformitate cu prevederile Legii securităţii şi sănătaţii în muncă nr. 319 / 2006,  2006 şi a Normelor metodolice de aplicare a legii, respectiv H.G. 1425 / 2006 modificată cu H.G. 955 / 2010 şi a actelor normative în vigoare.

CAP.I

OBIECTUL  ŞI  SFERA  DE  APLICARE  A  CONVENŢIEI

1.1 Prezenta convenţie constituie documentul prin care se stabilesc obligaţiile şi responsabilităţile părţilor, privind prevenirea, cercetarea şi înregistrarea evenimentelor pe linie de securitate şi sănătate în muncă ce s-ar putea produce în activităţile ce fac obiectul Contractului nr. ……….. încheiat între Universitatea « Alexandru Ioan Cuza » din Iaşi, în calitate de autoritate contractanta, reprezentată prin Rector, Prof. Univ. dr. Liviu-George MAHA şi SC ………..SRL, reprezentată  prin  Administrator …………., în calitate de contractant.
1.2. Contractele aferente în derulare vor fi completate cu modificarea respectivă prin acte adiţionale.

      1.3. Convenţia va fi reactualizată la schimbarea actelor normative sau ori de câte ori părţile semnatare consideră necesar.

CAP. II

OBLIGAŢII ŞI RESPONSABILITĂŢI


2.1   OBLIGAŢII  COMUNE.

2.1.1
Fiecare parte contractantă este obligată să asigure respectarea reglementărilor legale privind securitatea şi sănătatea în muncă, referitor la activitatea şi personalul propriu, fără să se poată transfera, în nici un fel, aceste responsabilităţi către cealaltă parte contractantă, astfel:

2.1.2
Să coopereze în vederea implementării prevederilor privind securitatea şi sănătatea în muncă luând în considerare natura activităţilor desfăşurate;

2.1.3
Să îşi coordoneze acţiunile în vederea protecţiei lucrătorilor şi prevenirii riscurilor profesionale, luând în considerare natura activităţilor;

2.1.4
Să se informeze reciproc despre riscurile profesionale;

2.1.5
Să execute control, prin personal de specialitate, asupra modului de respectare şi realizare a normelor prevederilor privind securitatea şi sănătatea în muncă.

2.1.6
Continuarea activităţii în cadrul spaţiului sau terenului, în condiţii de securitate necorespunzătoare sau cu vicii ascunse (tehnic sau organizatoric) este interzisă;

2.1.7
În cazul producerii unui eveniment de muncă, ambele părţi trebuie să ia imediat următoarele măsuri:


2.1.7.1
Să acorde primul ajutor victimelor;


2.1.7.2
Să menţină starea de fapt care a condus la producerea evenimentului, cu excepţia cazurilor în care este necesară salvarea victimelor;

2.1.7.3
Să se avizeze reciproc, precum şi organele de cercetare legală, după caz, despre evenimentul produs, cu toate datele necesare conform prevederilor legale;

2.1.7.4
Să efectueze cercetarea primară în comun, prin reprezentanţii desemnaţi, să ia măsuri pentru conservarea probelor privind starea de fapt a producerii evenimentului, în vederea stabilirii cu certitudine a cauzelor şi responsabililor de producerea acestuia.


2.2
Obligaţiile autoritatii contractante.  

2.2.1
Să informeze contractantul cu care intră în relaţii contractuale, despre existenţa în zona de activitate a unor riscuri sau pericole şi să stabilească măsurile adecvate pentru contracararea acestora ;

2.2.2
Să stabilească şi să delimiteze căile de acces, de intervenţie şi evacuare pentru angajaţii contractantului;

2.2.3
Să pună la dispoziţia contractantului orice informaţie sau documente privind securitatea şi sănătatea în muncă pentru spaţiile sau terenurile proprietate ale universităţii, în măsura în care acestea sunt prevăzute în contract;

2.2.4
Să exercite controlul respectării reglementărilor privind securitatea şi sănătatea în muncă, însoţit după caz de reprezentantul celeilalte părţi, având dreptul de a interzice desfăşurarea activităţii, dacă nu se respectă aceste reglementări;

2.2.5
În cazul apariţiei unui pericol iminent, să iau măsuri de întrerupere a activităţii, să dispună evacuarea angajaţilor aflaţi în pericol şi să ia măsuri imediate de înlăturare a pericolului.

2.3
Obligaţiile contractantului.
2.3.1
Să obţină avizele şi/sau autorizaţiile de funcţionare pentru activităţile pe care le desfăşoară;

2.3.2
Să utilizeze spaţiul şi/sau terenul închiriat, precum şi instalaţiile şi utilajele puse la dispoziţie, după caz,  numai pentru activităţile pentru care este autorizat din punct de vedere al securităţii şi sănătăţii în muncă şi/sau stipulate prin relaţiile contractuale.
2.3.3
Să asigure paza bunurilor, să respecte şi să răspundă de aplicarea prevederilor legale în vigoare în ceea ce priveşte securitatea şi sănătatea în muncă;
2.3.4
Să stabilească responsabilii în domeniul securităţii şi sănătăţii în muncă (reprezentanţii desemnaţi) care să-i reprezinte în relaţiile cu autoritatea contractanta, cu precizarea limitelor de competenţă până la care sunt abilitaţi, pentru  rezolvarea  problemelor operativ, precum şi măsurile tehnice şi organizatorice necesare a fi realizate de către aceştia pentru prevenirea evenimentelor accidente de muncă;
2.3.5
Să-şi informeze şi instruiască angajaţii proprii în domeniul securităţii şi sănătăţii în muncă şi să-i autorizeze pentru activităţile pe care le desfăşoară, atunci când aceste activităţi necesită autorizare, conform legislaţiei în vigoare;
2.3.6
Să nu intervină, să nu modifice şi să nu influenţeze sub nici o formă, procesele de muncă, clădirile, utilajele, instalaţiile sau activitatea autoritatii contractante;
2.3.7
Orice sancţiune sau amendă aplicate de organele abilitate asupra contractantului, pentru nerespectarea prevederilor legislaţiei în domeniul securităţii şi sănătăţii în muncă, precum şi ale obligaţiilor contractuale stipulate în  prezenta CONVENŢIE cad în sarcina contractantului;
CAP. III
    AVIZAREA,  CERCETAREA  ŞI  ÎNREGISTRAREA 
EVENIMENTELOR  DE   MUNCĂ


3.1   AVIZAREA  EVENIMENTELOR  DE  MUNCĂ


3.1.1
Orice eveniment produs în cadrul unei activităţi desfăşurată în spaţiul şi/sau terenul proprietate a Universităţii, va fi adus la cunoştinţă imediat, prin orice mijloace (telefon, radiotelefon, curier, etc.), de către conducătorul locului de muncă sau de către orice angajat, şefului său direct (patron, administrator, angajator, etc.), precum şi conducerii Universităţii « Alexandru Ioan Cuza » din Iaşi şi şefului Serviciului Intern de Prevenire şi Protecţie (tel. 0232201322);

3.1.2
În cadrul avizării se vor comunica: data, locul, ora şi împrejurările producerii, numărul, numele accidentaţilor şi urmările asupra acestora.

3.2   CERCETAREA  EVENIMENTELOR  DE  MUNCĂ


3.2.1
Toate evenimentele de muncă produse în spaţiile şi terenurile deţinute de autoritatea contractanta dar din vina şi/sau neglijenţa contractantului vor fi cercetate într-o comisie constituită din reprezentanţii ambelor părţi, ai autoritatii contractante şi ai contractantului, numită prin decizie comună.


3.2.2
Comisia de cercetare va stabili cu certitudine responsabilităţile părţilor, în concordanţă cu prevederile CONVENŢIEI.


3.2.3
Părţile găsite responsabile în urma cercetării vor suporta toate daunele produse, indiferent de natura acestor daune, conform prevederilor legale şi clauzelor stabilite prin prezenta CONVENŢIE.


3.3   ÎNREGISTRAREA  EVENIMENTELOR  DE  MUNCĂ  


3.3.1
Evenimentele de muncă produse în spaţiul şi/sau pe terenul proprietate a Universităţii se vor înregistra de către societatea vinovată de producerea acestora.


3.3.2
În cazul în care evenimentul de muncă este accident de muncă, acesta se va înregistra de către societatea a cărui angajat este victima.


3.3.3
Toate sancţiunile, amenzile şi consecinţele determinate de producerea evenimentului de muncă şi care sunt aplicabile de către organele abilitate, datorită nerespectării prevederilor legislaţiei în domeniul securităţii şi sănătăţii în muncă, precum şi ale obligaţiilor contractuale stipulate în  prezenta CONVENŢIE, cad în sarcina instituţiei responsabile de provocarea evenimentului de muncă şi/sau accidentului de muncă.

CAP. IV
DISPOZIŢII FINALE

4.1
Prezenta CONVENŢIE va fi interpretată conform legilor din România şi îşi produce efectele pe perioada de valabilitate a contractului nr. ………
4.2
Nerespectarea clauzelor prevăzute în prezenta CONVENŢIE de către contractant atrage rezilierea Contractului nr. ………… încheiat între Universitatea « Alexandru Ioan Cuza » din Iaşi şi SC ……..SRL.
4.3
Prezenta CONVENŢIE nu are caracter limitativ.

4.4
Prezenta CONVENŢIE a fost incheiată în 2 (două) exemplare, toate cu caracter de original, din care un exemplar pentru autoritatea contractanta şi unul pentru contractant.

Anexa la

Contractul de prestari servicii nr ……
CONVENŢIE

PRIVIND  SITUAŢIILE  DE  URGENŢĂ

(APARAREA  ÎMPOTRIVA  INCENDIILOR  ŞI  PROTECŢIEI  CIVILE)

Prezenta Convenţie se încheie în conformitate cu prevederile Legii apărării împotriva incendiilor nr. 307 / 2006, a Legii protecţiei civile nr. 481 / 2004 şi a actelor normative în vigoare. 

CAP. I

OBIECTUL  ŞI  SFERA  DE  APLICARE  A  CONVENŢIEI

1.1
Prezenta convenţie constituie documentul prin care se stabilesc obligaţiile şi responsabilităţile părţilor, privind prevenirea, cercetarea şi înregistrarea evenimentelor pe linie de apărare împotriva incendiilor şi protecţie civilă ce s-ar putea produce în activităţile ce fac obiectul Contractului nr. ………. încheiat între Universitatea « Alexandru Ioan Cuza » din Iaşi, în calitate de autoritate contractanta, reprezentată prin Rector Prof. Univ. dr. Liviu-George MAHA şi SC ……… SRL, reprezentată  prin  Administrator ………,  în calitate de contractant.
1.2
Contractele aferente în derulare vor fi completate cu modificarea respectivă prin acte adiţionale.

1.3
Convenţia va fi reactualizată la schimbarea actelor normative sau ori de câte ori părţile semnatare consideră necesar.

Cap. II

OBLIGAŢII  ŞI  RESPONSABILITĂŢI

2.1   OBLIGAŢII COMUNE.

2.1.1
Fiecare parte contractantă este obligată să asigure respectarea reglementărilor legale privind situaţiile de urgenţă, referitor la activitatea şi personalul propriu, fără să se poată transfera în nici un fel aceste reponsabilităţi către cealaltă parte contractantă.

2.1.2
Părţile contractante vor executa control prin personalul propriu de specialitate, asupra modului de respectare şi realizare a prevederilor Convenţiei.


2.1.3
În cazul producerii unor evenimente generatoare de situaţii de urgenţă, ambele părţi trebuie să ia imediat următoarele măsuri: să acorde primul ajutor victimelor; să se avizeze reciproc, precum şi organele de cercetare legală, după caz, despre evenimentul produs, cu toate datele necesare, conform prevederilor legale; să efectueze cercetarea primară în comun, prin reprezentanţi, să ia măsuri pentru conservarea probelor privind starea de fapt a producerii evenimentului respectiv, în vederea stabilirii cu certitudine a cauzelor şi responsabililor de producerea acestuia.

2.1.4
În cazul apariţiei unor noi factori de risc sau pericole generatoare de situaţii de urgenţă, părţile contractante se vor aviza reciproc şi operativ pentru stabilirea noilor măsuri de securitate ce se impun.

2.1.5
Părţile contractante au obligaţia să asigure posibilităţile de utilizare ale căilor de evacuare şi salvare a persoanelor în zonele în care aceste căi sunt comune.

2.2
Obligaţiile autoritatii contractante.

2.2.1
Să asigure întreţinerea şi exploatarea instalaţiilor comune de energie electrică, energie termică, de ventilaţie şi sanitare.2.2.2
Să informeze contractantul cu care intră în relaţii contractuale despre existenţa în zona de activitate comună, a unor riscuri sau pericole de producere a incendiilor şi să stabilească de comun acord măsurile adecvate pentru contracararea acestora.

2.2.3
Să exercite controlul respectării reglementărilor comune şi a normelor privind situaţiile de urgenţă (apărarea împotriva incendiilor şi protecţia civilă) de către cei care îşi desfăşoară activitatea în spaţiile şi/sau terenurile proprietate a Universităţii, să stabilească măsuri legale pentru remedierea neregulilor constatate, având dreptul de a interzice desfăşurarea activităţii contractantului dacă nu se respectă măsurile stabilite, normele şi reglementările în domeniu.

2.2.4
În cazul apariţiei unui pericol iminent, poate lua măsuri de întrerupere a activităţii contractantului, să dispună evacuarea personalului aflat în pericol, precum şi măsuri imediate de inlăturare a pericolului.

2.2.5
În cazul efectuării unor lucrări cu caracter special, pentru care nu există prevederi specificate în normele din domeniu, sau acolo unde acţionează cumulativ mai mulţi factori de risc, se vor stabili şi realiza măsuri concrete de contracarare a efectelor acestora, prin instrucţiuni proprii specifice.

2.3
Obligaţiile contractantului.

2.3.1
Să obţină avizele şi/sau autorizaţiile de funcţionare pentru activităţile pe care le desfăsoară;


2.3.2
Să utilizeze spaţiile şi/sau terenul proprietate a Universităţii, precum şi instalaţiile şi utilajele puse la dispoziţie, după caz, numai pentru activităţile pentru care este autorizat din punct de vedere al situaţiilor de urgenţă (protecţia împotriva incendiilor şi protecţia civilă) stipulate prin relaţiile contractuale.

2.3.3
Să asigure paza bunurilor, să respecte şi să răspundă de aplicarea prevederilor legale în vigoare în ceea ce privesc situaţiile de urgenţă (protecţia împotriva incendiilor şi protecţia civilă);

2.3.4
Să stabilească responsabilii cu realizarea condiţiilor tehnice şi organizatorice care se cer îndeplinite pentru prevenirea evenimentelor în domeniul situaţiilor de urgenţă, care să-l reprezinte în relaţiile cu autoritatea contractanta, cu precizarea limitelor de competenţă până la care sunt abilitaţi;

2.3.5
Să instruiască personalul propriu privind normele de apărare împotriva incendiilor şi protecţie civilă pe care trebuie să le respecte, corespunzător activităţilor pe care le desfăşoară, pe baza documentaţiei şi legislaţiei obţinută prin grija sa;


2.3.6
Să folosească spaţiile închiriate potrivit destinaţiei prevăzute în contract.


2.3.7
Să-şi stabilească şi să-şi delimiteze căile de acces, de intervenţie şi evacuare pentru personalul propriu, să nu blocheze aceste căi şi nici pe cele folosite de autoritatea contractanta sau de alţi contractanti cu materiale, piese, utilaje, ambalaje, etc.;
2.3.8
Să nu efectueze modificări la construcţii şi instalaţii fără acordul autoritatii contractante şi făra obţinerea autorizaţiilor legale.


2.3.9
În cazul producerii unui incendiu din vina contractantului, toate pagubele produse vor fi suportate de către contractant.
2.3.10
Să doteze pe cheltuiala proprie spaţiile şi/sau terenurile puse la dispoziţie de autoritatea contractanta cu mijloace de primă intervenţie în caz de incendiu şi panouri de semnalizare, conform legislaţiei AII în vigoare, şi să-şi instruiască personalul propriu cu privire la modul de utilizare a acestora, respectiv asupra semnificaţiei indicatoarelor de semnalizare.


2.3.11
Să asigure lucrările de verificare periodică, întreţinere şi reparare corespunzătoare a mijloacelor tehnice de prevenire şi stingere a incendiilor proprii, astfel încât să asigure funcţionarea şi utilizarea lor.

2.3.12
Orice sancţiune sau amendă aplicate de organele abilitate asupra contractantului pentru nerespectarea prevederilor legislaţiei în domeniul situaţiilor de urgenţă (protecţia împotriva incendiilor şi protecţia civilă), precum şi ale obligaţiilor contractuale stipulate în  prezenta Convenţie cad în sarcina contractantului.

CAP. III
AVIZAREA, CERCETAREA  ŞI  ÎNREGISTRAREA  EVENIMENTELOR  PRIVIND   SITUAŢIILE  DE  URGENŢĂ  (APĂRAREA ÎMPOTRIVA INCENDIILOR ŞI  PROTECŢIE CIVILĂ).

3.1
AVIZAREA  EVENIMENTELOR  PRODUSE  ÎN  DOMENIUL  SITUAŢIILOR  DE  URGENŢĂ

3.1.1
Orice eveniment în ceea ce priveşte apărarea împotriva incendiilor sau protecţia civilă produs în cadrul unei activităţi desfăşurată în spaţiul şi/sau terenul proprietate a Universităţii de către Contractant, va fi anunţat imediat, prin orice mijloace (telefon, radiotelefon, curier, etc.), de către conducătorul locului de muncă sau de către orice salariat, şefului său direct (patron, administrator, angajator, etc.), precum şi conducerii Universităţii « Al. I. Cuza » - Iaşi şi şefului Serviciului Privat de Situaţii de Urgenţă ( tel. 0232201322)


3.1.2
În cadrul avizării se vor comunica: data, locul, ora şi împrejurările producerii evenimentului, precum şi urmările acestuia.

3.2
CERCETAREA  EVENIMENTELOR  PRODUSE  ÎN  DOMENIUL  SITUAŢIILOR  DE  URGENŢĂ

3.2.1
Toate evenimentele în legătură cu situaţiile de urgenţă (incendii, evenimente legate de protecţia civilă) produse în spaţiile şi terenurile deţinute de autoritatea contractanta, dar din vina şi/sau neglijenţa contractantului vor fi cercetate în comisie constituită din reprezentanţii ambelor părţi, ai autoritatii contractante şi ai contractantului, numită prin decizie comună.3.2.2
Comisia de cercetare va stabili cu certitudine responsabilităţile părţilor, în concordanţă cu prevederile Convenţiei.

3.2.3
Părţile găsite responsabile în urma cercetării vor suporta toate daunele produse, indiferent de natura acestor daune, conform prevederilor legale şi clauzelor stabilite prin prezenta Convenţie.

3.3
ÎNREGISTRAREA  EVENIMENTELOR  PRODUSE  ÎN  DOMENIUL  SITUAŢIILOR  DE URGENŢĂ

3.3.1
Evenimentele în legătură cu situaţiile de urgenţă (incendii, evenimente legate de protecţia civilă) produse în spaţiul şi/sau terenul închiriat, din vina personalului propriu sau a instalaţiilor (utilajelor, dispozitivelor, etc.) proprii, se vor înregistra de către societatea vinovată de producerea acestora.


3.3.2
Toate sancţiunile, amenzile şi consecinţele determinate de producerea evenimentului în legatură cu situaţiile de urgenţă (incendii, evenimente legate de protecţia civilă) şi care sunt aplicabile de către organele abilitate datorită nerespectării prevederilor legislaţiei în domeniul apărării împotriva incendiilor, respectiv al protecţiei civile, precum şi ale obligaţiilor contractuale stipulate în  prezenta Convenţie, cad în sarcina societăţii responsabile de provocarea evenimentului respectiv.

CAP. IV
DISPOZIŢII  FINALE.

4.1
Prezenta CONVENŢIE va fi interpretată conform legilor din România şi îşi produce efectele pe perioada de valabilitate a contractului nr. ……….4.2
Nerespectarea clauzelor prevăzute în prezenta CONVENŢIE de către contractant, atrage rezilierea Contractului nr. ………. încheiat între Universitatea « Alexandru Ioan Cuza » din Iaşi şi SC ……….. SRL.4.3
Prezenta CONVENŢIE nu are caracter limitativ.

4.4
Prezenta CONVENŢIE a fost incheiată în 2 (două) exemplare toate cu caracter de original, din care un exemplar pentru autoritatea contractanta şi unul pentru contractant.

